બોલીવૂડના ભાઈજાન તરીકે ઓળખાતા સલમાન ખાન અને તેનો બાળકો પ્રત્યેનો પ્રેમ કોઈથી અજાણ નથી. તેમાં પણ તેનો ભાણેજ અહિલ તેને સૌથી વધુ પ્રિય છે. સલમાન પોતાના વ્યસ્ત શિડ્યૂલની વચ્ચે પણ અહિલની સાથે સારો સમય પસાર કરે છે. સોશ્યલ મીડિયામાં અહિલ અને સલમાનના વીડિયો આવતા રહે છે. હાલમાં જ રક્ષાબંધનના દિવસે સલમાનની બહેન અર્પિતાએ એક વીડિયો શેર કર્યોં છે, જેમાં સલમાન અહિલ સાથે ખૂબ મસ્તી કરતાં નજરે પડે છે. વીડિયોની સાથે અર્પિતાએ સ્ટેટ્સ પણ લખ્યું હતું કે, " હું ખુબ જ નસીબદાર છું કે, મને સલમાન જેવો ભાઈ મળ્યો છે. તે ખુબ જ પ્રેમાળ, સંભાળ રાખનારો ભાઈ મળ્યો છે. "